Catalunya torna a la fira especialitzada Birdfair de Rutland per promocionar-se com a destinació de turisme ornitològic - Sala de premsa. Generalitat de Catalunya
Catalunya torna a la fira especialitzada...
18-08-2018 11.30	TURISME
· Aquest certamen, que té lloc al Regne Unit del 17 al 19 d’agost, és el més important d’Europa pel que fa al turisme ornitològic
· El britànic és un dels principals mercats emissors de turistes observadors d’ocells a tot el món
L’Agència Catalana de Turisme (ACT) promociona Catalunya com a destinació de turisme ornitològic a la Birdfair 2018, que té lloc del 17 al 19 d’agost a Rutland (Regne Unit). Es tracta de la fira més important d’Europa sobre aquest tipus de turisme. L’ACT hi participa amb estand propi on també hi són presents, com a coexpositors, el Patronat de Turisme de la Diputació de Tarragona - Terres de l’Ebre i el Càmping Laguna.